**Kozeen Shiwan** (s. 1989 Sulaimania) on suomalainen keittiömestari.

Koulutukseltaan hän on kokki.

Ura
---

Shiwan on aloitti uransa pizzerioissa Heinolassa ja Lahdessa. Hän kävi ammattikoulua Heinolassa. Vuonna 2011 hän sijoittui toiseksi Suomen nuori kokki -kilpailussa. 

Vuonna 2012 Shiwan valmistui ravintolakokiksi ja alkoi työskennellä Michelin-palkitussa Askissa Helsingissä. Sen jälkeen hän on työskennellyt Michelin-ravintoloissa Norjan Maaemossa ja Belgian In De Wulfissa ja keittiömestarina Askissa vuosina 2015–2017.

Kuningasperuna vuodelta 2019
Shiwan kehitti nimikkoannoksensa Kuningasperunan, suolakuoressa kypsytetyn perunan, vuonna 2017 Vuoden kokki -kilpailua varten. Shiwan vastasi Designmuseossa tarjolla olleesta 18 ruokalajin illallisesta, jonka tarina kietoutui hänen henkilöhistoriaansa. Pop up -illallinen oli osa laajempaa I AM -taideteosta, joka kertoi hänen matkansa kurdipakolaisesta johtavan gourmet-ravintolan keittiömestariksi. Teoksessa suuren poltetun tammen sisällä oli erilaisia juureksia suolakuorissaan.

Heinäkuussa 2018 Shiwan tarjosi I AM Summer Season - illallisia Kasarmitorin laidalla Kasarmin Saleilla. Hän sisusti ravintolasalin urbaaniksi puutarhaksi, jossa oli muun muassa poltettua puuta, lintuja, kukkia ja perhosia. Illalliseen kuului 16 ruokalajia. Sesonki päättyi Chef's Dinneriin, johon Shiwan kutsui Suomen johtavia kokkeja ja keittiömestareita.

Vuonna 2020 Shiwan esiintyi ammattilaisten MasterChef Suomi -ohjelmassa ja hänen ruokainstallaationsa oli esillä Designmuseon ja Taideteollisuusliitto Ornamon yhteisnäyttelyssä. Shiwan osallistui myös Vuoden kokki -kilpailun finaaliin.

Pekka Terävän kannustamana Shiwan alkoi ammentaa pop up-ravintolansa annoksiin vaikutteita niin Lähi-idän kuin pohjoismaisen keittiönkin mauista. Shiwanin ravintola on ensimmäinen kurdikeittiöön perustuva ravintola Suomessa.

Kesällä 2021 Kozeen Shiwan tarjosi pop up -ravintolassaan Lähi-idän keittiöön perustuvaa fine diningia. Ylen Itsenäisyyspäivän Linnan jatkot -lähetykseen hän ideoi neljän ruokalajin menun.

Keväällä 2023 Shiwan oli mukana Hengaillaan-tv-sarjassa. Liveyleisön edessä kuvatussa tietokilpailun ruokailukysymysten yhteydessä kilpailijat maistoivat Shiwanin valmistamia annoksia ja vastasivat niihin liittyviin kysymyksiin. Sarjassa oli 7 osaa. Toukokuussa esitetyssä MasterChef Suomi -sarjan jaksossa kilpailijat valmistivat Kuningasperuna-annoksen Shiwanin ohjeiden mukaan.

The Room sijaitsee Helsingin Pohjoiseplanadilla. Ravintolan menussa on viitteitä Lähi-idän ja Pohjois-Afrikan makuihin, joita on yhdistetty suomalaisiin raaka-aineisiin ja se on suunniteltu Swhiwanin henkilöhistorian ympärille, esimerkiksi alkuruuan nimi on "Made in Suleymaniah" hänen synnyinpaikkansa mukaan. Menun kahdeksan ruokalajia valmistetaan ruokailijoiden silmien edessä ja illan aikana heille kerrotaan tarinoita annosten takaa. Helsingin Sanomien ravintolakriitikon mukaan kokemus yhdistää fine diningin, TED-talkin ja teatteriesityksen. Ravintolassa on esillä myös ruokataidetta, esimerkiksi vuosia sitten tehtyjä Kuningasperuna-annoksia.

Tunnustuksia
------------

* Vuonna 2010 Shiwan voitti kultaa Lissabonissa järjestetyssä hotelli- ja ravintola-alan kilpailussa, johon osallistui kokkiopiskelijoita eri puolilta Eurooppaa.
* Vuonna 2011 Shiwan sijoittui toiseksi Suomen nuori kokki -kilpailussa

Yksityiselämä
-------------

Shiwan on kotoisin Pohjois-Irakin kurdialueelta, josta muutti perheensä kanssa ensin Turkkiin ja sieltä 9-vuotiaana Lahteen. Shiwanin isä oli toimittaja, ja perhe lähti turvanpaikanhakijana Irakista, kun heidän kotipihaansa lensi kranaatti.

Lähteet
-------

1. 1 2 3 4 5  Sanna Jompero-Lahokoski: Pizzeriataustasta tylytetty ja Michelin-ravintolaan päätynyt kokki Kozeen Shiwan, 32, sanoo, että koskaan ei pidä lannistua: "Jos haluat olla rokkistara, käyttäydy sen mukaan" *Helsingin Uutiset*.  26.12.2021. Viitattu 6.4.2022.
2. 1 2 3  Marissa Siivonen: Itsenäisyyspäivän tv-lähetyksestä tuttu kokki tekee perunasta uskomattomia annoksia – näin syntyi "Kuningasperuna" *Ilta-Sanomat*.  9.1.2022. Viitattu 6.4.2022.
3. 1 2 3 4 5 6  Huippukokki Kozeen Shiwan aloitti uransa Lahdessa pizzerioissa, nykyisin hän voi saada annoksen idean vaikka värikartasta *Yle Uutiset*.  5.12.2021. Viitattu 6.4.2022.
4. 1 2 3  Foodolossa on hiottu Kozeen Shiwanin kurdiruoka timmiin kuntoon *Aromi*. Viitattu 6.4.2022.
5. 1 2 3 4 5 6  Ravintolat | Kozeen Shiwan lopetti peruskoulun 5,9:n keskiarvolla, nyt hän on kaupungin puhutuimpia keittiömestareita ja tavoittelee kolmea Michelin-tähteä *Helsingin Sanomat*.  13.10.2021. Viitattu 6.4.2022.
6. ↑  Heinolassa opiskeleva Kozeen Shiwan kokkasi kultamitalille *Itä-Häme*.  11.10.2010. Viitattu 6.4.2022.
7. ↑  Designmuseossa voi syödä taidetta *City*.  24.7.2017. Viitattu 12.4.2022.
8. ↑  Eeropekka Rislakki: I AM SUMMER SEASON -pop-up on Kozeen Shiwanin näytön paikka *Viisi Tähteä*.  24.5.2018. Viitattu 12.4.2022.
9. ↑  Jani Niipola: Huippukokki irrottelee pop up -konseptilla Helsingissä: "Tämä on minun kesämallistoni" *Kauppalehti*. Viitattu 12.4.2022.
10. ↑  Maailmanluokan pop up -illallinen Lahdessa: Kozeen Shiwan luo ruokataiteellisen elämysmatkan *Etelä-Suomen Sanomat*.  14.7.2017. Viitattu 6.4.2022.
11. ↑  Vuoden Kokki 2020 ja Vuoden Tarjoilija 2020 on valittu *www.mtk.fi*. Viitattu 6.4.2022.
12. ↑  Ylistetty Kozeen Shiwan pop up on vasta alkulämmittelyä siihen, mitä on luvassa: "Jos joku voi saada Suomessa kolme tähteä, niin se olen minä" *City*.  28.9.2021. Viitattu 6.4.2022.
13. ↑  Televisio | Suomi saa uuden suuren luokan tietovisan, malli tulee Ruotsin rakastetusta "junavisailusta" *Helsingin Sanomat*.  10.11.2022. Viitattu 19.6.2023.
14. ↑  Hengaillaan-illat | | Pirkanmaa. Viitattu 19.6.2023.
15. ↑  MasterChef: Kozeen Shiwanin kuningasperuna *mtvuutiset.fi*.  3.5.2023. Viitattu 19.6.2023.
16. ↑  Ravintola-arvio | Tv-ohjelmista tutun kokin ravintolassa on hämmästyttävä esitys, jonka tähti hän on itse *Helsingin Sanomat*.  28.2.2024. Viitattu 6.3.2024.
17. ↑  Pizzerioista huippukeittiöihin – Kozeen Shiwan *mtvuutiset.fi*. Viitattu 6.3.2024.
18. ↑  Heinolassa opiskeleva Kozeen Shiwan kokkasi kultamitalille *Itä-Häme*.  11.10.2010. Viitattu 12.4.2022.

Aiheesta muualla
----------------

* Verkkosivusto
* Shiwan Puoli seitsemän -ohjelmassa 3.3.2023
* Miki Liukkonen, sivullinen -sarjan jakso ruoka taiteena 9.6.2023
* Radio Helsinki: Ruokatunti: "Rajoja rikkova Kozeen Shiwan! Pop-upien prinssi kertoo maahanmuutosta, taiteesta ja ennakkoluuloista" 3.9.2018